आउटसोर्सिंग के खिलाफ आरसीएफ कर्मचारियों ने रैली कर की नारेबाजी
रेलकोच फैक्टरी मैन्स यूनियन की ओर से प्रशासन के खिलाफ चल रहे संघर्ष को तेज कर गेट रैली की। यूनियन के जरनल सचिव जसवंत सैनी ने आरसीएफ प्रशासन को चेतावनी दी कि प्रशासन जल्द से जल्द इंसेटिंव की 70 प्रतिशत की सीलिंग, रेवेयू और आउटसोर्सिग बारे पत्र को रद्द करके 1089 नए वर्करों की भर्ती कर कोचों का टार्गेट पूरा करने के लिए वचनबद्धता करे।
गेट रैली यूनियन के वर्किंग प्रेजीडेंट तालिब मोहम्मद और हरी दत्त ने कहा कि यदि प्रशासन टाल मटोल की नीति अपनाता है तो जत्थेबंदी और वर्कर संघर्ष तेज करेंगे। रैली में प्रशासन के खिलाफ नारेबाजी भी की गई। यहां पर हरजीत सिंह, कृष्ण चंद, मनिंदरबीर सिंह, जोनल सचिव राजिंदर सिंह, बच्चितर सिंह, कंवलजीत सिंह, सुरजीत सिंह झीता, परमजीत पाल, नीरज कुमार, हरी ओम मीणा, विनोद मीणा, कश्मीरी लाल, प्रभजीत चीमा, सुभाष, जरनैल बाजवा, रामनाथ मीणा आदि समेत काफी संख्या में कर्मचारी भी मौजूद थे।
hin_Deva hin_Deva hin_Deva